
​​​
         ថ្ងៃ                   ​​  ខែទុតិយាសាឍ  ឆ្នាំឆ្លូវ ត្រីស័ក ព.ស.២៥៦៥
   រាជធានីភ្នំពេញ ថ្ងៃទី         ​ខែ             ឆ្នាំ២០២១
សូមគោរពជូន
សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ និង
ជាប្រធានគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស
កម្មវត្ថុៈ
របាយការណ៍បូកសរុបសភាពការណ៍ និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញដូរមនុស្ស និងអំពើធ្វើអាជីវកម្មផ្លូវភេទ ប្រចាំខែកក្កដា ឆ្នាំ២០២១។
សេចក្តីដូចមានចែងក្នុងកម្មវត្ថុខាងលើ ក្រុមការងារអនុវត្តច្បាប់នៃ គ.ជ.ប.ជ សូមគោរពជម្រាបជូន សម្ដេចក្រឡាហោម មេត្តាជ្រាបអំពីសភាពការណ៍ និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញដូរមនុស្ស និងអំពើធ្វើអាជីវកម្មផ្លូវភេទដូចខាងក្រោមៈ
I-ស្ថានភាពរួម

   ដោយការរីករាលដាលនៃជម្ងឺកូវីត១៩បំប្លែងថ្មី នៅប្រទេសថៃច្រើនធ្វើឲ្យពលករកម្ពុជាដែលនឹងកំពង់ធ្វើការងារនៅប្រទេសថៃមួយចំនួនធំចាកចេញពីប្រទេថៃត្រឡប់មកកម្ពុជាវិញតាមច្រកទ្វារអន្តជាតិ ឬច្រករបៀងនៃបណ្ដាខេត្តជាប់ព្រំដែនកម្ពុជា-ថៃ ហើយត្រូវបានអាជ្ញាធរនិងសមត្ថកិច្ចនៃបណ្ដាខេត្តទាំងនេះរងចាំទទួលនិងរៀបចំធ្វើចត្តាឡីស័កនៅទីនោះ។

ទោះបីមានការរឹតបន្តឹងរវាងសមត្ថកិច្ចព្រំដែន នៃប្រទេសទាំងពីរ(កម្ពុជា-ថៃ)យ៉ាងណាក៏ដោយមេខ្យល់នៅតែលួចធ្វើសកម្មភាពនាំពលករឆ្លងដែនខុសច្បាប់ទៅរកការងារធ្វើនៅប្រទេសថៃ ដោយយកកម្រៃនាំ​ផ្លូវពី៤០០បាត- ៦.០០០បាតរួចមេខ្យល់បាននាំពលករទាំងនោះទៅស្នាក់នៅផ្ទះសំណាក់ដែលនៅជិតខ្សែបន្ទាត់ព្រំដែន ហើយ​ក៏នាំដើរឆ្លងកាត់អូរចូលព្រៃទៅក្នុងទឹកដីប្រទេសថៃក៏ត្រូវបានសមត្ថកិច្ចព្រំដែនកម្ពុជា-ថៃធ្វើការឃាត់ខ្លួនតែម្ដង ចំណែក ​ពលករនាំមកធ្វើចត្តាឡីស័ក ធ្វើកិច្ចសន្យាអប់រំ ណែនាំឲ្យវិលត្រឡប់ទៅលំនៅដ្ឋានវិញ មេខ្យល់ត្រូវបានសមត្ថកិច្ចឃាត់ខ្លួនកសាងសំណុំរឿងបញ្ជូនទៅសាលាដំបូងខេត្ត ដើម្បី​ផ្ដន្ទាទោសទៅតាមផ្លូវច្បាប់។

ករណីទិញពេស្យាចារកុមារ ជនសង្ស័យ​បាន​ធ្វើ​សកម្មភាព​លួង​លោ​ម​​​​​​​​​អូស​ទាញ​​​​កុមារីអាយុ១៣ឆ្នាំទៅរួមភេទដោយឲ្យកម្រៃពី២០០​​​-៣០០​​ដុល្លា ក្នុងលើកៗ ។ 
    ករណីសញ្ចារកម្មទាក់ទងនឹងពេស្យាចារកុមារ មេខ្យល់ធ្វើសកម្មភាពនាំក្មេងៗស្រីជាអនីតិជន យកទៅឲ្យភ្ញៀវរួមភេទតាមផ្ទះសំណាក់ និងសណ្ឋាគារ ដោយជនសង្ស័យជាអ្នកទទួលប្រាក់ពីភ្ញៀវផ្ទាល់ក្នុងមួយលើកពី២០០-៣០០ដុល្លាហើយឲ្យទៅជនរងគ្រោះតែ១០០-១៥០ដុល្លាប៉ុណ្ណោះ។
    ករណីចែកចាយរូបភាពអាសអាភាសនៃកុមារ ជនរងគ្រោះ និងជនសង្ស័យជាសង្សារទំនាក់ទំនងស្គាល់គ្នា និងបានរួមភេទជាមួយគ្នា ពេលរួមភេទបានយកទូរស័ព្ទថតវីដេអូរទុកមើល។ ក្រោយមកពេលបែកគ្នា ជនសង្ស័យបានយកគ្លីបវីដេអូររួមភេទនោះបាញ់ឲ្យមិត្តភក្ដិមើល រហូតដឹងដល់ឪពុក-ម្ដាយជនរងគ្រោះ ប្ដឹងដល់សមត្ថកិច្ចឃាត់ខ្លួនតែម្ដង។
    ករណីរួមភេទជាមួយអនីតិជនអាយុក្រោម១៥ឆ្នាំ ជនសង្ស័យបានលួងលោមអូសទាញជនរង​គ្រោះចេញ​ 
ពីរាជធានីភ្នំពេញទៅដើរលេងនៅតាមខេត្តធ្វើសកម្មភាពរួមភេទនៅផ្ទះសំណាក់ រហូតពេលឪពុក-ម្តាយកុមារីរងគ្រោះ
ដឹង ក៏បានទូរស័ព្ទប្តឹងសមត្ថ​កិច្ច​​ឃាត់​ខ្លួន​​​​ ។ 

ករណីអំពើអាសប្រឆាំងនឹងអនីតិជនអាយុក្រោម១៥ឆ្នាំ     ជនសង្ស័យរស់នៅភូមិជាមួយគ្នាមើលឃើញឱកាស 
ស្ងាត់នៅពេលដែលជនរងគ្រោះនៅផ្ទះម្នាក់ឯងក៏ធ្វើសកម្មភាពអនាចារលើកុមាររងគ្រោះ រហូតដល់ឪពុក-ម្ដាយប្ដឹងសមត្ថកិច្ចចាប់ខ្លួនតែម្ដង ។

II-ការងារបង្ការ.ទប់ស្កាត់
១-ការងារផ្សព្វផ្សាយច្បាប់ស្ដីពីការបង្ក្រាបអំពើជួញដូរមនុស្ស    និងអំពើធ្វើអាជីវកម្មផ្លូវភេទ   និងអប់​រំពលករចំណាកស្រុកដោយខុសច្បាប់៖
កម្លាំងជំនាញ នៃស្នងការដ្ឋាននគរបាលខេត្តចំនួន០៣ បានចុះតាមខ្នងផ្ទះផ្សព្វផ្សាយច្បាប់ ស្ដីពីការបង្ក្រាបអំពើជួញ​ ដូរមនុស្ស និងអំពើធ្វើអាជីវកម្មផ្លូវភេទបានចំនួន៣៦លើក មនុស្សចំនួន១.១៩៣នាក់(ស្រី៦៤៩នាក់) ក្នុងនោះមានៈ 
     -ខេត្តក្រចេះ០៩លើក=៣៤២នាក់(ស្រី១៩៧នាក់)។
-ខេត្តព្រះវិហារ១២លើក=៥៨៥នាក់(ស្រី៣០៨នាក់)។
     -ខេត្តកោះកុង១៥លើក=២៦៦នាក់(ស្រី១៤៤នាក់) 
២-ការងារល្បាតឃ្លាំមើលគោលដៅសង្ស័យប្រព្រឹត្តបទល្មើស៖
កម្លាំងជំនាញ នៃស្នងការដ្ឋាននគរបាលខេត្តចំនួន០៤ បានចុះល្បាតឃ្លាំមើលគោលដៅសង្ស័យប្រព្រឹត្តបទល្មើសបានចំនួន០៨លើកក្នុងនោះមានៈខេត្តក្រចេះ០២លើក,កំពត០៣លើក,តាកែវ០២លើក និងព្រៃវែង០១លើក។
៣-ការចុះធ្វើកិច្ចសន្យាតាមគោលដៅសង្ស័យប្រព្រឹត្តបទល្មើស៖(គ្មាន)
៤-ការចុះធ្វើវេទិកាសាធារណៈភូមិឃុំមានសុវត្ថិភាព៖(គ្មាន)
៥-ការងារទប់ស្កាត់ពលករឆ្លងដែនទៅរកការងារធ្វើនៅក្រៅប្រទេសដោយខុសច្បាប់៖
-កម្លាំងជំនាញ នៃស្នងការដ្ឋាននគរបាលខេត្តចំនួន០៣ បានធ្វើការងារបង្ការទប់ស្កាត់ពលរដ្ឋខ្មែរដែលធ្វើចំណាកស្រុកទៅប្រទេសថៃដោយខុសច្បាប់បាន​ចំនួន២៨លើក មនុស្សចំនួន៣០៣នាក់​​(ស្រី១២៥នាក់)អនីតិជន០៥នាក់ ក្នុងនោះមានៈ​​​
-ស្នងការដ្ឋាននគរបាលខេត្តបាត់ដំបងចំនួន​​​​១៦លើក មនុស្សចំនួន១៧៧នាក់​​(ស្រី៧៤នាក់)​​​អនីតិជន០៥នាក់។
-ស្នងការដ្ឋាននគរបាលខេត្តបន្ទាយមានជ័យចំនួន​​​​០៩លើកមនុស្សចំនួន១០៤នាក់​​(ស្រី៤១នាក់)​​​។
-ស្នងការដ្ឋាននគរបាលខេត្តតាកែវចំនួន​​​​០៣លើកមនុស្សចំនួន២២នាក់​​(ស្រី១០នាក់)​​​និង​​បាន​ធ្វើកិច្ចសន្យាអប់រំ ណែនាំកុំឲ្យចំណាកស្រុកខុសច្បាប់ទៅក្រៅប្រទេសទៀត។
៦-ការងារទទួលពលរដ្ឋខ្មែរពីអាជ្ញាធរបរទេស៖
-ស្នងការដ្ឋាននគរបាលខេត្តបន្ទាយមានជ័យបានទទួលពលរដ្ឋខ្មែរពីសមត្ថកិច្ចថៃបានចំនួន​​​​៤.៥០៦នាក់​​ ស្រី១.៧២៩នាក់​​​អនីតិជន៤៩៥នាក់(ស្រី២១១នាក់)។
III-កិច្ចប្រតិបត្តិការ
១-ការងារស៊ើបអង្កេត និងស្រាវជ្រាវៈ
  ក- ក្នុងខែកក្កដា    បានសម្ភាសន៍ពលរដ្ឋខ្មែរ  និងជនបរទេសដែលបានដាក់ពាក្យសុំចុះបញ្ជីការរៀប អាពាហ៍ពិពាហ៍​​​​ជាមួយនារីខ្មែរចំនួន៤៣នាក់ មាន០៨សញ្ជាតិ ក្នុងនោះជនជាតិចិន២៥នាក់,​ កូរ៉េ០៥នាក់(ស្រី០២នាក់),  អាមេរិក០៥នាក់, បារាំង០២នាក់(ស្រី),ប៉ាគីស្ថាន០១នាក់,អាឡឺម៉ង់០១នាក់(ស្រី),កាណាដា០២នាក់, អង់គ្លេស០២នាក់ និង​វាយ​​តំលៃបញ្ជូន​ឲ្យក្រុម​ការងារ​​ច្រក​ចេញ​​ចូល​​​​​តែ​​មួយ(គ្មាន)។
 -បានប្រមូលព័ត៌មានពីសុខទុក្ខនារីខ្មែរដែលរៀបការ ទៅរស់នៅក្រៅប្រទេសតាមរយៈ​ការទំនាក់​ទំនង​តាម​​ទូរស័ព្ទ​​(គ្មាន)។


ខ-បានទទួល និងសម្ភាសន៍ជនរងគ្រោះដែលបានវិលត្រឡប់មកពីប្រទេសចិនតាមរយៈអនឡាញចំនួន៣៤នាក់(ស្រី) ជាលទ្ធផល ជនរងគ្រោះទៅតាមរយៈមេខ្យល់មិនស្គាល់អត្តសញ្ញាណ (បន្តសហការជាមួយការិយាល័យជំនាញតាមបណ្ដាខេត្តធ្វើការស្រាវជ្រាវរកមេខ្យល់ដើម្បីចាត់ការតាមនីតិវិធី)បច្ចុប្បន្នជនរងគ្រោះប្រគល់ឲ្យមន្ទីរសង្គមកិច្ចអតីតយុទ្ធជន និងយុវនីតិសម្បទារដើម្បីស្ដារនីតិសម្បទា។

២- លទ្ធផលបង្ក្រាប
  កម្លាំងជំនាញ នៃនាយកដ្ឋាន និងស្នងការដ្ឋាននគរបាលរាជធានី-ខេត្ត កងរាជអាវុធហត្ថលើផ្ទៃប្រទេស 
ខិត​ខំប្រមូលព័ត៌មានស្រាវជ្រាវ​បង្រ្កាប​អំពើជួញ​ដូរ​មនុស្ស និងអំពើធ្វើអាជីវកម្មផ្លូវភេទបានចំនួន១៨ករណី​/២៤ករ​ណី 
(បើប្រៀប​ធៀបខែឧសភាថយចំនួន០៦ករណី)ស្មើនឹង២៥% ឃាត់ខ្លួនជនសង្ស័យបញ្ជូនទៅ​សាលាដំ​​​​​​​​​បូ​ង​បាន​​​​ចំនួន
២៣នាក់​(ស្រី០៣នាក់) ក្នុងនោះជនសង្ស័យជាអនីតិជន០៩នាក់ សង្គ្រោះ​​​​ជន​រង​គ្រោះ​បាន​ចំនួន៥៣នាក់​ អាយុក្រោម១៥ឆ្នាំ១២នាក់, អាយុ១៥-១៧ឆ្នាំ០៦នាក់ និង​អាយុ១៨ឆ្នាំឡើង៣៥នាក់(ប្រគល់​​ឲ្យមន្ទីសង្គមកិច្ចចំនួន០៧នាក់ និង​ គ្រួសារចំនួន៤៦នាក់)។
ក-អំពើជួញដូរមនុស្ស
  សរុបចំនួន០៨ករណី/១៣ករណីថយ០៥ករណី  ជនសង្ស័យចំនួន០៨នាក់ (ស្រី០១នាក់)សង្គ្រោះ ជន​​រង​គ្រោះ​​ចំនួន៣៧នាក់ អាយុក្រោម១៥ឆ្នាំ០៣នាក់, អាយុ១៥-១៧ឆ្នាំ០២នាក់  និង​អាយុ១៨ឆ្នាំឡើង៣២នាក់ ប្រគល់ ឲ្យគ្រួសារ៣៧នាក់។
-ការនាំយកចេញដោយមិនស្របច្បាប់សម្រាប់នាំឆ្លងដែន
០៧ករណី
ជនសង្ស័យ០៧នាក់
-ការទិញពេស្យាចារកុមារ                                                       ០១ករណី
ជនសង្ស័យ០១នាក់
ខ- អំពើធ្វើអាជីវកម្មផ្លូវភេទ​
   
      សរុបចំនួន១០ករណី/១១ករណី ថយ០១ករណី ជនសង្ស័យចំនួន១៥នាក់(ស្រី០២នាក់)ក្នុងនោះជនសង្ស័យជាអនីតិជន០៩នាក់   សង្គ្រោះជន​រង​គ្រោះ​​ចំនួន១៦នាក់ អាយុក្រោម​​​១៥ឆ្នាំ០៩នាក់, អាយុ១៥-១៧ឆ្នាំ០៤នាក់  អាយុ១៨ឆ្នាំឡើង០៣នាក់ ប្រគល់​​ឲ្យមន្ទីសង្គមកិច្ចចំនួន០៧នាក់និង ប្រគល់​​ឲ្យ​គ្រួសារ០៩នាក់។

      - សញ្ចារកម្មទាក់ទងនឹងពេស្យាចារកុមារ
               ០១ករណី
ជនសង្ស័យ០១នាក់

     - រូបភាពនឹងសម្ភារៈអាសអាភាសនៃកុមារ                                 ០១ករណី
ជនសង្ស័យ០៣នាក់

     - អំពើរួមភេទជាមួយអនីតិជនអាយុក្រោម១៥ឆ្នាំ
០៧ករណី
ជនសង្ស័យ១០នាក់

- អំពើអាសប្រឆាំងនឹងអនីតិជនអាយុក្រោម១៥ឆ្នាំ                      ០១ករណី       ជនសង្ស័យ០១នាក់
IV-សន្និដ្ឋាន- វាយតម្លៃ       
១-ចំណុចល្អ
- ការអនុវត្តវិធានការទប់ស្កាត់  សកម្មភាពចំណាកស្រុកខុសច្បាប់របស់ប្រជាពលរដ្ឋទៅរកការងារធ្វើនៅក្រៅប្រទេស តាមគោលការណ៍ណែនាំរបស់អគ្គស្នងការដ្ឋាននគរបាលជាតិបានទូលំទូលាយ។
-ប្រជាពលរដ្ឋមួយចំនួនមានការយល់ដឹងនៃការធ្វើចំណាកស្រុកដោយស្វែងរកភាពស្របច្បាប់។
-ការផ្សព្វផ្សាយច្បាប់ ល្បិចកលរបស់ជនល្មើសដល់ប្រជាពលរដ្ឋបានទូលំទូលាយ។

       -សមត្ថភាពមន្ត្រីជំនាញត្រូវបានពង្រឹងជាបន្តបន្ទាប់។


​  -មានកិច្ចសហប្រតិបត្តិការល្អជាមួយក្រសួង ស្ថាប័ន និងអង្គការជាតិ អន្តរជាតិពាក់ព័ន្ធបានល្អ។​

          ២-ចំណុចខ្វះខាត ឬបញ្ហាប្រឈម

       -សមត្ថភាពជំនាញរបស់មន្ត្រីក្នុងការស្រាវជ្រាវស៊ើបអង្កេតបទល្មើសតាមប្រព័ន្ធបច្ចេកវិទ្យានៅមានកំរិត។


   -ការយល់ដឹងរបស់ប្រជាពលរដ្ឋនៅតំបន់ដាច់ស្រយាលនៅមិនទាន់បានច្បាស់លាស់។


  -ការទប់ស្កាត់ប្រជាពលរដ្ឋឆ្លងដែនខុសច្បាប់នៅបន្ទាត់ព្រំដែនមិនទាន់មានប្រសិទ្ធភាពខ្ពស់ពិសេស​​ប្រជា ​ពលរដ្ឋដែលជាគ្រួសារមានជីវភាពខ្វះខាត។



   -ការគ្រប់គ្រងទិន្នន័យពលករដែលត្រូវបញ្ជូនចេញទៅបំរើការងារនៅក្រៅប្រទេស និងពលករដែលផុតអាណត្តិត្រូវត្រឡប់មកវិញមិនទាន់ច្បាស់លាស់។​​
V-ទិសដៅអនុវត្តន៍បន្ត
         ១-បង្កើនការអនុវត្តវិធានការបង្ការទប់ស្កាត់ និងកាត់បន្ថយសកម្មភាពចំណាកស្រុកខុសច្បាប់របស់ប្រជា​​​ពល​​​រដ្ឋទៅរកការងារធ្វើនៅប្រទេសថៃលេខ៥៦៨-១០-ចុះថ្ងៃទី២២ ខែសីហា ឆ្នាំ២០១១ ​របស់អគ្គស្នងការដ្ឋានន​គរ​បា​​​លជាតិ។

២-ធ្វើបច្ចុប្បន្នភាពពលករចំណាកស្រុកទៅក្រៅប្រទេស និងពលករត្រឡប់មកវិញទាំងស្របច្បាប់ និងមិនស្របច្បាប់ដើម្បីគ្រប់​គ្រង​​​​និងមានវិធានការទប់ស្កាត់។

៣-បន្តសម្ភាសន៍ពលរដ្ឋខ្មែរ និងជនបរទេសដែលបានដាក់ពាក្យសុំរៀបអាពាហ៍ពិពាហ៍ដើម្បីប្រមូលព័ត៌មាន​​ទាក់ទងអាពាហ៍ពិពាហ៍ផ្ទុយពីឆន្ទៈ និងព័ត៌មានស្ដីពីស្ថានភាពរស់នៅរបស់ប្រជាពលរដ្ឋខ្មែរដែលបានរៀបការរួច​ទៅរស់នៅក្រៅប្រទេស។

៤-សហការជាមួយប្រទេសក្នុងតំបន់ និងក្រសួងស្ថាប័នពាក់ព័ន្ធជួយសង្គ្រោះជនរងគ្រោះឲ្យបាន​ទាន់ពេលវេលា ព្រមទាំងធ្វើការសម្ភាសន៍ប្រមូលព័ត៌មានស្រាវជ្រាវរកមេខ្យល់ជួញដូរមនុស្សដើម្បីចាត់ការតាមនីតិវិធី។

៥-សហការជាមួយក្រសួងការងារ និងបណ្តុះបណ្តាលវិជ្ជាជីវៈ និងសមាគម​ទីភ្នាក់ងារ​ជ្រើស​រើ​ស​​ពល​​​​ករ​កម្ពុជា ដើម្បីធ្វើអធិការកិច្ចទីភ្នាក់ងារជ្រើសរើសពលករ។   

៦-ជំរុញការអនុវត្តដីកាស្វែងរកចាប់ខ្លួនជនល្មើសដែលមានសុពលភាព ករណីសេសសល់មុខសញ្ញាកំពុងអនុវត្តបន្តឲ្យមានប្រសិទ្ធភាព។

៧-តម្លើងបញ្ជីខ្មៅនិងច្បាមឃ្លាំមើលមុខសញ្ញាជនបរទេសដែលធ្លាប់ប្រព្រឹត្តបទល្មើសរំលោភ​បំពានផ្លូវ​ភេ​ទ​​​​​​​​​​​លើ​​​កុមារ​​ទាំង​នៅក្នុងប្រទេសកម្ពុជា និងប្រទេសកំណើតរបស់ពួកគេ។

៨- សហការជាមួយស្ថាប័នអនុវត្តច្បាប់សហរដ្ឋអាមេរិក(​FBI,​ HSI, RSO) NCB, AFP, NCA    និងសមត្ថកិច្ច
ដទៃទៀត ដើម្បីប្រមូលព័ត៌មានស៊ើបអង្កេតបទល្មើសដែលពាក់ព័ន្ធការរំលោភបំពានផ្លូវភេទកុមារ លើគោល​ដៅ រាជធានី​ភ្នំពេញ, សៀម​រាប, ខេត្ត​ព្រះសីហនុ និងបណ្ដាខេត្តពាក់ពន្ធ័មួយចំនួនទៀត។ 

៩-បន្តសហការជាមួយអង្គការមិនមែនរដ្ឋាភិបាលមួយចំនួនដូចជា APLE, IJM, IOM, AIM, Plan International, Chab Dai, Child Fund, CPU, DR និងគំរោង ASEAN .ACT ព្រមទាំង​អង្គការ​ពាក់ព័ន្ធមួយចំនួនទៀត ប្រមូលព័ត៌មានស្រាវជ្រាវស៊ើបអង្កេតពាក់ព័ន្ធអំពើជួញដូរមនុស្ស និងអំពើធ្វើអាជីវកម្មផ្លូវភេទលើស្ត្រីនិងកុមារ ព្រមទាំងបង្កើន​​សមត្ថភាពជំនា​ញ​​ជូនដល់​​មន្ត្រី​នគរបាលប្រឆាំង​ការជួញ​ដូរមនុស្ស និងផ្សព្វផ្សាយអំពីច្បាប់ល្បិចកល​ជនល្មើសការធ្វើចំណាកស្រុកខុស​ច្បាប់ដល់សិស្សានុសិស្សនៅតាមសាលារៀនក៏ដូចជា​ប្រជាពលរដ្ឋតាមសហគមន៍។

១០-បន្តជម្រុញបើកការស៊ើបអង្កេតលើការងារប្រឆំាងការសម្អាតប្រាក់ និងហិរញ្ញប្បទានភេរវកម្មដែលពាក់​ព័ន្ធ​បទល្មើសអំពើជួញដូរមនុស្ស និងអំពើធ្វើអាជីវកម្មផ្លូវភេទ។ 

​          ​​​ 

គណៈកម្មាធិការជាតិប្រយុទ្ធប្រឆាំង 


អំពើជួញដូរមនុស្ស (គ.ជ.ប.ជ)     


ក្រុមការងារអនុវត្តច្បាប់


លេខៈ..........................រ.ប.ក





ព្រះរាជាណាចក្រកម្ពុជា


ជាតិ  សាសនា  ព្រះមហាក្សត្រ


r2s





         ជ. ប្រធាន


អនុប្រធានអចិន្ត្រៃយ៍














គោរពជូន


-ឯកឧត្ដម នាយឧត្ដមសេនីយ៍សន្តិបណ្ឌិត អគ្គស្នងការនគរបាលជាតិ


និងជាប្រធានក្រុមការងារអនុវត្តច្បាប់


ដើម្បីគោរពជូនជ្រាប


-សមាជិកក្រុមការងារអនុវត្តច្បាប់


ដើម្បីជូនជ្រាប


-ឯកសារ-កាលប្បវត្តិ

